En kvindelig taxachauffør blev i aftes klokken halv to kaldt ud til Sallingsundvej i Aalborg Øst, til hvad hun troede var en almindelig kunde. Men den hun ankom på det aftalte mødested, trak den formodede kunde en pistol og truede taxachaufføren til at udlevere et mindre pengebeløb. Herefter forsvandt gerningsmanden, og selvom taxachaufføren hurtigt alarmerede politiet, der kort efter troppede op med både hunde og flere patruljebiler, har man ingen spor af ham. Taxachaufføren kunne kun give et sparsomt signalement af gerningsmanden, der var iført en grå hættetrøje og et mørkt halstørklæde for ansigtet.

Opsummering:
Formodet kunde truede med pistol.